open-index/open-wikipedia-markdown huggingface dataset:
Zaiga Jansone

**Zaiga Jansone-Ivanova** (dzimusi ) ir profesionālo karjeru beigusi latviešu tenisiste un trenere, PSRS starptautiskās klases sporta meistare. Pieckārtējā PSRS čempione, četrkārtējā Eiropas amatieru čempione un 1973. gada Universiādes čempione sieviešu dubultspēlēs, jaukto dubultspēļu uzvarētāja 1968. gada vasaras olimpisko spēļu tenisa paraugsacensību turnīrā.

## Biogrāfija
Zaiga Jansone dzimusi 1951. gadā Rīgā. Spēlējot tenisu, pārstāvējusi sporta klubu "Daugava", CSKA (Maskava) un ASK (Rīga). Viņas pirmais treneris bija tēvs Jānis, vēlāk ar viņu strādāja treneri Sergejs Andrejevs un Semjons Belics-Geimans.

Tenisā lielākos panākumus Zaiga ieguva 1960. gadu beigās un 70. gadu sākumā. Jau 1968. gada vasaras olimpisko spēļu izstādes turnīrā Mehiko 17 gadus vecā Jansone jauktajās dubultspēlēs pārī ar Vladimiru Korotkovu ieguva zelta medaļu, finālā pieveicot pāri, kurā spēlēja vācietis Ingo Budings un amerikāniete Džeina Bartkoviča. Papildinājums šai uzvarai bija bronzas medaļa sieviešu dubultspēlē: izstādes turnīrā Jansone un viņas partnere meksikāniete Sesilija Rosado ceturtdaļfinālā bija bez sāncensēm, pusfinālā nospēlēja tikai vienu maču, zaudējot nākamajām čempionēm Rosai Darmonai un Džūlijai Heldmenai, bet kā pusfinālistes saņēma bronzas medaļas.

No 1969. līdz 1973. gadam Jansone, spēlējot pārī ar vadošo padomju tenisisti Olgu Morozovu, piecas reizes kļuva par PSRS čempioni sieviešu dubultspēlēs. 1970. gadā viņas tikās PSRS čempionāta vienspēļu finālā un Jansone zaudēja ar rezultātu 4-6, 3-6. Šajā periodā četras reizes Jansone un Morozova uzvarēja Eiropas amatieru čempionāta sieviešu dubultspēļu turnīrā, bet 1973. gadā ieguva Maskavas universiādes zelta medaļas. Atklātās ēras turnīros, kur amatieri un profesionāļi uzstājās kopā, Jansones labākais individuālais panākums bija iekļūšana 1971. gada Vimbldonas turnīra ceturtajā kārtā. Tajā pašā gadā viņa kopā ar Morozovu iekļuva savas karjeras vienīgajā atklāto turnīru tenisa dubultspēļu finālā — Kentas atklātajā čempionātā (*Kent Open*), kur zaudēja pieredzējušajām laukuma saimniecēm māsām Trumenām. Jauktajās dubultspēlēs Jansones labākais rezultāts *Grand Slam* turnīros bija iekļūšana ceturtajā kārtā — tas notika Vimbldonā 1969. gadā, kur viņas partneris bija Sergejs Ļihačovs.

Karjeras pēdējos gados Zaiga, kura apprecējās ar citu Latvijas tenisistu Eināru Ivanovu, sacensībās piedalījās ar pēc laulības pieņemto dubultvārdu. 1981. gadā viņa absolvēja Latvijas Valsts universitāti, iegūstot žurnālistes profesiju, bet pēc tam sev izvēlējās trenera karjeru. Viņa mācīja Jūrmalas sporta skolā, bet 1993. gadā šajā pilsētā atvēra Zaigas Jansones-Ivanovas tenisa skolu.

## Atsauces

## Ārējās saites

* 
*
Huangana

**Huangana** (, ) ir prefektūras līmeņa municipalitāte Ķīnas vidienē, Hubei provincē. Izvietojusies provinces austrumos starp Dabiešaņa kalniem un Jandzi upi. Robežojas rietumos ar provinces galvaspilsētu Uhaņu, Sjaogaņu, Edžou un Huanši, ziemeļos — ar Henaņas provinci, austrumos — ar Aņhui provinci bet dienvidos — ar Dzjansji provinci.

Tagadējā Huanganas municipalitāte kā vienota administratīva vienība pirmo reizi izveidota 1378. gadā kā **Huandžou** (黄州, *Huángzhōu*). Pašreizējais nosaukums kopš 1949. gada.

COVID-19 epidēmijas laikā 2020. gada sākumā varas iestādes bloķēja izbraukšanu no Huanganas, lai aizkavētu vīrusa izplatīšanos.

## Atsauces

## Ārējās saites
Edžou

**Edžou** (, ) ir prefektūras līmeņa municipalitāte Ķīnas vidienē, Hubei provincē. Izvietojusies provinces austrumu daļā Jandzi labajā krastā. Robežojas rietumos ar provinces galvaspilsētu Uhaņu, austrumos — ar Huanganu, bet dienvidos — ar Huanši.

Pilsētas nosaukums cēlies Haņu dinastijas laikā no netālās E vasaļvalsts nosaukuma. Trīs valstu laikā pilsēta kļuva par Austrumu U valsts galvaspilsētu un tika pārdēvēta par Učanu. 1915. gadā nosaukums tika nomainīts atpakaļ uz vēsturisko.

COVID-19 epidēmijas laikā 2020. gada sākumā varas iestādes bloķēja izbraukšanu no Edžou, lai aizkavētu vīrusa izplatīšanos.

## Atsauces

## Ārējās saites
Sjaņtao

**Sjaņtao** (, ) ir apriņķa līmeņa municipalitāte Hubei provincē Ķīnas vidienē. Sjaņtao ir subprefektūras līmeņa municipalitāte un ir tiešā provinces administrācijas pakļautībā — neietilpst nevienā prefektūras līmeņa administratīvajā vienībā. Izvietojusies provinces vidusdaļā Dzjanhaņas līdzenumā. Robežojas rietumos ar provinces galvaspilsētu Uhaņu, dienvidos — ar Dzjindžou, rietumos — ar Cjaņdzjanu, bet ziemeļos — ar Tiaņmeņu un Sjaogaņu.

Lianu dinastijas laikā izveidots **Miaņjanas** (沔阳, *Miǎnyáng*) apriņķis. 1986. gadā, reorganizējot apriņķi par pilsētu, pārdēvēta tagadējā vārdā, bet 1994. gadā atdalīta no Dzjindžou, tieši pakļaujot provincei.

COVID-19 epidēmijas laikā 2020. gada sākumā varas iestādes bloķēja izbraukšanu no Sjaņtao, lai aizkavētu vīrusa izplatīšanos.

## Atsauces

## Ārējās saites
Čibi

**Čibi** (, ) ir apriņķa līmeņa municipalitāte Ķīnas vidienē, Hubei provinces Sjaņninas prefektūras līmeņa municipalitatē. Izvietojusies provinces dienvidaustrumos Dzjanhaņas līdzenuma malā. Dienviddaļa pauguraina, ziemeļdaļa — līdzenums ar vairākiem lieliem ezeriem. Robežojas ziemeļos ar Dzjaju apriņķi, austrumos — ar Sjaņninas urbāno centru Sjaņaņu, dienvidos — ar Čunjanas apriņķi, bet rietumos — Hunaņas provinci un Dzjindžou municipalitāti.

## Vēsture
Atsevišķa administratīvā vienība — **Pucji** (蒲圻, *Púqí*) apriņķis izveidots 223. gadā. Jau kopš Sunu dinastijas laikiem Pucji paugurainais apvidus bija pazīstams ar izcilas tējas audzēšanu. 1998. gadā Pucji tika pārdēvēta tagadējā vārdā par godu 208. gadā notikušajai Kaujai pie Sarkanajām klintīm — Čibi.

## Atsauces

## Ārējās saites
Drekslere

**Drekslere** ( — 'virpotājs'; vīriešu dzimtē Drekslers) ir vācu cilmes uzvārds. Cilvēki ar šo uzvārdu:

* Debija Drekslere — ASV māksliniece, komiksu radītāja;
* Haike Drekslere — vācu vieglatlēte, olimpiskā čempione.

## Skatīt arī
* Dreslere
Jalomica

**Jalomica** () ir 417 kilometrus gara Donavas kreisā krasta pieteka Rumānijas dienvidu daļā.

Sākas no Bučedžu kalniem Dienvidkarpatos. Tek austrumu - dienvidaustrumu virzienā. Augštecē Jalomicai kalnu upes raksturs, lejtecē tek pa Lejasdonavas līdzenumu. Lielākā pieteka - Prahova. Jalomicas krastos atrodas Tirgovište, Urzičeni, Slobozija.

## Ārējās saites

*
Hemēnlinna

**Hemēnlinna** () ir pilsēta Somijā. 2019. gadā pilsētā dzīvoja 67 530 iedzīvotāji. Pilsētā bāzējas hokeja klubs Hemēnlinnas HPK, kas spēlē Somijas hokeja līgā.

## Sadraudzības pilsētas
Hemēnlinnai ir sadraudzības attiecības ar šādām pilsētām:

* Bēruma, Norvēģija
* Celle, Vācija
* Frederiksberga, Dānija
* Habnarfjerdira, Islande
* Tvera, Krievija
* Pišpekladāņa, Ungārija
* Toruņa, Polija
* Upsāla, Zviedrija
* Veimāra, Vācija
* Tartu, Igaunija
* Luka, Itālija

## Cilvēki
Hemēnlinnā dzimuši:

* Žans Sibēliuss (1865—1957) — komponists
* Kimi Reikenens (1979) — Formula 1 pilots
* Jūso Hietanens (1985) — hokejists
* Jūse Saross (1995) — hokejists

## Ārējās saites

*
* Mājaslapa
Grunts mehānika

thumb|Izšķīdis grunts ceļš
**Grunts mehānika** ir inženierzinātņu nozare, kas nodarbojas ar grunts fizikālo īpašību izpēti un aprakstu, lai prognozētu, kā grunts uzvedas dažādos būvniecības un inženiertehniskajos apstākļos. Tā ietver grunts slodzes nestspējas, konsolidācijas, deformācijas un citus aspektus, kas ir būtiski dažādiem būvniecības procesiem, piemēram, pamatu projektēšanai, nogāžu stabilitātes analīzei un tuneļu būvniecībai. Grunts mehānikas uzdevumus risina, pielietojot matemātiskās metodes, kas demonstrē rezultātu skaitliskā daudzuma izteiksmē.

Grunts mehānikā aprēķiniem izmanto datus, kas iegūti ar inženierģeoloģijas paņēmieniem, šos datus sistematizē pēc aprēķina shēmām.

## Slodzes sadalījums un spriegumu aprēķini gruntī

Viena no galvenajām grunts mehānikas problēmām ir slodzes sadalījuma noteikšana gruntī. To var aprēķināt, izmantojot elastības teoriju, un tā ir svarīga, lai prognozētu, kā grunts reaģēs uz būvkonstrukciju uzlikto slodzi.

### Vertikālo spriegumu aprēķins pēc Boussinesq formulas

Boussinesq formula tiek izmantota, lai aprēķinātu spriegumus, kas rodas noteiktā dziļumā zem punktslodzes. Šī formula ir šāda:

\sigma_ z=\frac{3Q}{2\pi z^ 2}\cdot \frac{1}{\left (1+ \frac{r^ 2}{z^ 2} \right )^ {\tfrac{5}{2}}}

kur: σz - vertikālais spriegums noteiktā dziļumā (Pa); Q - punktu slodze (N); r - horizontālais attālums no slodzes punkta (m); z - ir dziļums zem slodzes punkta (m).

Šis aprēķins ļauj noteikt, cik liels spriegums rodas dažādos dziļumos un attālumos no punktu slodzes, piemēram, ēkas pamatu ietekmē.

### Kopējā slodzes nestspēja pamatu projektēšanai

Pamatu slodzes nestspēja ir maksimālā slodze, ko pamati var uzņemt, neizraisot grunts atteici. Terzaghi slodzes nestspējas teorija dod klasisku pieeju šādu aprēķinu veikšanai. Terzaghi formula homogēnai gruntij ir:

q_u=c\cdot N_c+\sigma_0+N_q+0,5\cdot \gamma \cdot B \cdot N_\gamma

kur: qu​ - kopējā slodzes nestspēja (kPa); c - grunts kohezijas stiprība (kPa); σ0 - virsmas spriegums (kPa); γ - grunts vienības svars (kN/m³); B - pamatu platums (m); Nc, Nq, Nγ​ - Terzaghi nestspējas koeficienti, kas ir atkarīgi no grunts iekšējās berzes leņķa ϕ.

Šī formula ļauj noteikt grunts projekta slozes nestspēju un to vai vai nepieciešama grunts nostiprināšana, pamatu paplatināšana u.tml.

### Grunts konsolidācija

Grunts konsolidācija ir process, kurā samazinās grunts apjoms zem ilgstošas slodzes, izspiežot no tās ūdeni. Tas ir svarīgs process, kas jāņem vērā, lai novērstu grunts pārvietošanos un nevienmērīgu nogulšņu veidošanos būvkonstrukcijās.

**Terzaghi konsolidācijas vienādojums**

Vienmērīgi piesūcinātai gruntij Terzaghi konsolidācijas vienādojums ir:

{\partial u \over \partial t}=c_v{\partial ^2 u \over \partial z^ 2}

kur:u - poru spiediens (Pa); t - laiks (s); z - dziļums (m); cv - konsolidācijas koeficients (m²/s).

Šis vienādojums apraksta, kā poru spiediens mainās laika gaitā un dziļumā, izraisot grunts konsolidāciju. To izmanto, lai prognozētu, cik ilgs laiks būs nepieciešams, lai grunts stabili nosēstos pēc būvniecības.

## Atsauces

## Ārējās saites
Exbud arēna

**Exbud arēna** () ir futbola stadions Polijas pilsētā Kelcē. Vairāk nekā 15 000 skatītāju ietilpīgais stadions uzbūvēts 2006. gadā un tajā savas mājas spēles aizvada futbolkomanda Kelces "Korona"*.

== Ārējās saites ==

* [https://www.stadiumguide.com/miejskikielce/ Stadiona profils *stadiumguide.com'']
Selvažemas

**Selvažemas** () ir Portugālei piederošs arhipelāgs Atlantijas okeānā. Tas atrodas 280 kilometrus uz dienvidiem no Madeiras un 165 kilometrus uz ziemeļiem no Kanāriju salām. Arhipelāgs sadalās divās salu grupās ap Lielo Selvažemu un Mazo Selvažemu. Pārējās salas ir dažāda izmēra mazākas saliņas. Salas piemērotas putnu ligzdošanai. Kopš 1971. gada tās ir dabas liegums. Arhipelāgā nav pastāvīgo iedzīvotāju, Lielajā Selvažemā  uzturas lieguma personāls un dabas pētnieki. Salas administratīvi ietilpst Funšalas municipalitātē.

## Ārējās saites
1991. gada pasaules čempionāts cīņas sportā

**1991. gada [[Pasaules čempionāts cīņas sportā]]** notika šķirti: vīrieši brīvajā un grieķu-romiešu cīņā sacentās no 27. septembra līdz 6. oktobrim Varnā (Bulgārija), sievietes brīvajā cīņā no 24. līdz 25. augustam Tokijā (Japāna). Šajā čempionātā pēc Latvijas neatkarības atjaunošanas pirmoreiz piedalījās tās cīkstoņi.

## Medaļu sadalījums starp valstīm

## Komandu vērtējums

## Medaļu ieguvēji

### Brīvā cīņa, vīrieši

### Grieķu-romiešu cīņa, vīrieši

### Brīvā cīņa, sievietes

## Latvijas cīkstoņi
Čempionātā piedalījās četri Latvijas brīvā stila cīkstoņi:
* Sergejs Kursītis — 14. vieta (74 kg)
* Alans Gasijevs — 17. vieta (82 kg)
* Igors Samušonoks — 10. vieta (90 kg)
* Toms Zvirbulis — 17. vieta (100 kg)

## Ārējās saites
* United World Wrestling Database
Saberi

**Saberi** bija baltu rituālais kopmielasts, ko rīkoja slimību, epidēmiju un citu nelaimju novēršanai. Mielastam ēdienu un dzērienus kopīgi sagādāja visi dalībnieki. Paula Einhorna 1636. gada „Latviešu tautas reformācijā” rakstīts, ka Kurzemē Saberi rīkoti 1602. un 1625. gadā, kad novadā plosījās mēris. Zemnieki sameta naudu, lai nopirktu kaujamo lopu, un sabēra labību, no kuras cepa un darīja alu, bet mielasta laikā ar pagāniskām ceremonijām aicināja Dievu novērst mēri.

Saberi attēloti 2018. gada populārzinātniski dokumentālajā filmā „Baltu ciltis” ziemas saulgriežos.

## Atsauces
Dunguaņa

**Dunguaņa** (, ) ir prefektūras līmeņa pilsēta Guandunas provincē Ķīnas dienvidos, viena no Pērļu upes deltas aglomerācijas pilsētām. Izvietojusies provinces vidusdaļā, dienvidos robežojas ar Šeņdžeņu, austrumos ar Huidžou, bet ziemeļos ar provinces galvaspilsētu Guandžou. Nozīmīgs rūpniecības centrs un dzelceļa transporta mezgls.

Dunguaņa kā apriņķa līmeņa pilsēta tika izveidota 1985. gadā, bet jau 1988. gadā reorganizēta par prefektūras līmeņa pilsētu. Vēlākajos gados notika strauja ekonomikas pārorientēšana no lauksaimniecības uz rūpniecību. Iedzīvotāju skaits Dunduaņā izaudzis no 92 tūkstošiem 1950. gadā un 552 tūkstošiem 1990. gadā līdz vairāk kā 8 miljoniem 2010. gadā. Trīs ceturtdaļas no pilsētas iedzīvotājiem ir iebraucēji no citām Ķīnas daļām.

Galvenās rūpniecības nozares ir elektronika un sakaru līdzekļi. Pilsētā atrodas *[[DuPont]]*, *[[Samsung Electronics]]*, *[[Nokia]]*, *[[Coca-Cola]]*, *[[Nestlé]]* un *[[Maersk]]* ražotnes. Dunguaņa ir ceturtais lielākais Ķīnas eksporta reģions pēc Šanhajas, Šeņdžeņas un Sudžou.

Pilsēta ierindota 13. vietā *[[Forbes]]* Ķīnas inovatīvāko pilsētu sarakstā, kā arī 18. vietā *Foreign Policy* pasaules dinamiskāko pilsētu sarakstā.

Dunguaņa bija viena no 2019. gada FIBA Pasaules kausa norises pilsētām.

Pilsēta atrodas mitrā subtropiskā klimata zonā. Rietumu daļa atrodas līdzenumā, austrumu daļa kalnaina. Gada vidējā temperatūra ir 22,7 °C un vidējais nokrišņu daudzums 1787 mm.

## Atsauces

## Ārējās saites
Semjons Sļepakovs

**Semjons Sļepakovs** () ir ebreju izcelsmes Krievijas producents, scenārists, dziedātājs un komiķis, kas bija JAK komandas *Sbornaya Pyatigorska* (Pjatigorskas izlase) kapteinis. Kopā ar Gariku Martirosjanu un Maksimu Pežemski veidoja šovu *[[Naša Russia]]*, TV seriālus "Interni", "Universitāte", "Universitāte. Jaunā kopmītne", "SašaTaņa". 

2018. gadā S. Sļepakovs par Krimas apmeklēšanu tika iekļauts *[[Mirotvorec]]* mājaslapas datu bāzē.

## Ārējās saites

## Atsauces
Džunšaņa

**Džunšaņa** var būt
* Džunšaņa — prefektūras līmeņa pilsēta Ķīnas dienvidos
* Džunšaņa — Ķīnas polārstacija Antarktīdā
Kajāni

**Kajāni** () ir pilsēta Somijā, Kainū reģiona administratīvas centrs. 2021. gadā pilsētā dzīvoja 36 498 iedzīvotāji, tādējādi tā ir pēc iedzīvotāju skaita lielākā pilsēta Kainū reģionā. Kajāni atrodas pie Kajāninjoki upes ietekas Oulujervi ezerā.

Pilsēta dibināta 17. gadsimtā, un tās sākumi ir saistīti ar darvas ražošanu. Lielā Ziemeļu kara laikā to ieņēma Krievijas karaspēks, 1716. gadā nopostot Kajānu pili. Mūsdienās pilsētas ekonomika balstās kokapstrādes un papīra rūpniecības nozarēs. Apmēram 7 kilometrus uz ziemeļrietumiem no pilsētas centra atrodas Kajāni lidosta.

## Sadraudzības pilsētas
Kajāni ir sadraudzības attiecības ar šādām pilsētām:

* Estešunda, Zviedrija
* Rostova pie Donas, Krievija
* Švalma, Vācija
* Ņīreģhāza, Ungārija
* Markete, Mičigana, ASV
* Dzjudzjana, Ķīna
* Baijonna, Francija

## Ievērojamas personības
Kajāni dzimuši:

* Jonass Kempainens (1988) — hokejists
* Urho Kekonens (1900—1986) — Somijas prezidents

## Atsauces

## Ārējās saites

* 
* Mājaslapa
Kārina

**Kārina** () ir pilsēta Īstās Somijas reģionā, Somijā. 2019. gadā pilsētā dzīvoja 33 449 iedzīvotāji. Pilsēta atrodas netālu no Turku.

## Sadraudzības pilsētas
Karinai ir sadraudzības attiecības ar šādām pilsētām:

*  Anšao, Portugāle
*  Jegeva. Igaunija
*  Enšēpinga, Zviedrija
*  Senteša, Ungārija
*  Sovetskija, Krievija

## Ārējās saites

* 
* Mājaslapa
Kemi

**Kemi** () ir pilsēta Lapzemes reģionā, Somijā pie Kimijoki ietekas Botnijas līcī. 2019. gadā pilsēta dzīvoja 20 991 iedzīvotājs. Pilsēta atrodas netālu no Zviedrijas robežas.

## Sadraudzības pilsētas
Kemi ir sadraudzības attiecības ar šādām pilsētām:

* Trumse, Norvēģija
* Volgograda. Krievija
* Liptovski Mikulāša, Slovākija
* Ņūtaunardsa, Ziemeļīrija
* Sēkešfehērvāra, Ungārija
* Lūleo, Zviedrija

## Ārējās saites

*
* Mājaslapa
Kokola

**Kokola** (, ) ir pilsēta Somijā, Viduspohjanmā reģiona administratīvas centrs. 2019. gadā pilsētā dzīvoja 47 706 iedzīvotāji. Pilsētu 1620. gadā dibināja Zviedrijas karalis Gustavs II Ādolfs. Pilsēta atrodas Botnijas līča krastā.

## Sadraudzības pilsētas
Kokolai ir sadraudzības attiecības ar šādām pilsētām:

* Hernesanda, Zviedrija
* Merbilonga, Zviedrija
* Ūlongera, Zviedrija
* Āvereja, Norvēģija
* Kristiansunna, Norvēģija
* Fredericija, Dānija
* Ambla, Igaunija
* Jervajāni, Igaunija
* Marijampole, Lietuva
* Boldoga, Ungārija
* Hatvana, Ungārija
* Ratingene, Vācija
* Fičburga, Masačūsetsa, ASV
* Sadberi, Kanāda
* Fušuņa, Ķīna

## Ārējās saites

*
* Mājaslapa
Kotka

**Kotka** () ir ostas pilsēta Somijā, Kimenlākso reģiona administratīvais centrs. 2019. gadā pilsētā dzīvoja 52 899 iedzīvotāji. Pilsēta atrodas pie Somu līča.

## Sadraudzības pilsētas
Kotkai ir sadraudzības attiecības ar šādām pilsētām:

* Lanskrūma, Zviedrija
* Glostrupa, Dānija
* Fredrikstada, Norvēģija
* Tallina, Igaunija
* Greifsvalde, Vācija
* Gdiņa, Polija
* Lībeka, Vācija
* Klaipēda, Lietuva
* Kronštate, Krievija
* Taižu, Ķīna

## Atsauces

## Ārējās saites

*
* Mājaslapa
Olimpiskais ordenis

**Olimpiskais ordenis** ir Starptautiskās Olimpiskās komitejas ordenis, kuru piešķir par īpašiem nopelniem olimpiskajā kustībā. Dibināts 1974. gadā.

## Ordeņa pakāpes
Sākotnēji ordenim bija trīs pakāpes:
* Zelta Olimpiskais ordenis.
* Sudraba Olimpiskais ordenis.
* Bronzas Olimpiskais ordenis.

Kopš 1984. gada piešķir tikai divas pakāpes — Zelta ordenis un Sudraba ordenis..

## Apbalvošanas noteikumi
Ordenis ir personiskā balva, ko Starptautiskā Olimpiskā komiteja (SOK) piešķir par īpašiem nopelniem olimpiskajā kustībā.

Pašreizējajiem SOK locekļiem ordeni nepiešķir.

Kopš 2002. gada tika ieviesti papildu ierobežojumi ordeņa piešķiršanai:
* Pārtraukta to sportistu apbalvošana, kuriem ir saņēmuši olimpiskās medaļas, jo viņiem jau ir visprestižākā balva olimpiskajā kustībā.
* Apbalvojumu  skaits, ko piešķir vienas valsts pārstāvjiem, ir ierobežots: ne vairāk kā viens ordenis gadā.

## Apbalvotie Latvijas sporta darbinieki
### Sudraba Olimpiskais ordenis
* Vilnis Baltiņš (2011) 

## Atsauces

## Ārējās saites
Corona (alus)

***Corona Extra*** ir gaišais lāgeris, ko ražo Meksikas alus darītava *Cervecería Modelo* (pieder Beļģijā reģistrētajam uzņēmumam *[[AB InBev]]*) vietējam patēriņam un eksportam uz citām valstīm, izņemot Amerikas Savienotās Valstis, un eksportam uz Amerikas Savienotajām Valstīm — cits Meksikas uzņēmums *Constellation Brands*. *Corona* zīmols ir viens no vispārdotākajiem alus veidiem visā pasaulē. Ārpus Meksikas *Corona* parasti tiek pasniegts ar laima vai citrona šķēlīti uz pudeles kakla, lai pievienotu skābumu un garšu.

ASV *Corona Extra* ir visvairāk pārdotais importētais dzēriens.

## Sastāvdaļas
*Corona Extra* satur miežu iesalu, kukurūzu, apiņus, raugu, antioksidantus (askorbīnskābi) un propilēnglikola alginātu kā stabilizatoru. Propilēnglikola algināts ir sintētisks, bezkrāsains, bez smaržas, bezgaršīgs šķidrums, kas pieder pie tās pašas ķīmiskās klases, kā alkohols.

## Maldīga asociācija ar koronavīrusu
Kaut arī C*orona* ir piedzīvojusi zaudējumus 170 miljonu dolāru apjomā 2019.—2020. gada koronavīrusa uzliesmojuma laikā, uzņēmums to attiecināja uz to, ka samazinās cilvēku skaits Ķīnā, kas izklaidējas ārpus mājas, nevis tas noticis alus asociācijas ar vīrusu dēļ. CNN ziņojums, ka 38% amerikāņu apgalvo, ka atsakās dzert alu koronavīrusa dēļ bija aptaujas rezultātu maldinoša interpretācija.

## Atsauces

## Ārējās saites

* 
* Grupo Modelo vietne
Fošaņa

**Fošaņa** (, ) ir prefektūras līmeņa pilsēta Guandunas provincē Ķīnas dienvidos, viena no Pērļu upes deltas aglomerācijas pilsētām. Izvietojusies provinces vidusdaļā, austrumos robežojas ar provinces galvaspilsētu Guandžou, dienvidos — ar Džunšaņu un Dzjanmeņu, rietumos — ar Juņfu un Džaocjinu, ziemeļos — ar Cjinjuaņu. Municipalitātes administratīvais un kultūras centrs ir Čaņčenas rajons. Nozīmīgs rūpniecības centrs. Tiek uzskatīta par Kantonas operas un ušu cīņas paveida «naņcjuaņa» dzimteni.

## Vēsture
Kā neliela apdzīvota vieta Pērļu upes krastā Fošaņa zināma visā Ķīnas vēstures gaitā. Izaugusi Minu dinastijas laikā kā keramikas un metālapstrādes centrs. 19. gadsimtā Fošaņa attīstītās metalurģijas dēļ dēvēta par Ķīnas Birmingemu. 1951. gadā Fošaņa atdalīta no Naņhajas apriņķa kā atsevišķa apriņķa līmeņa pilsēta, bet 1954. gadā kļuva par prefektūras centru. 1983. gadā Fošaņa kļuva par prefektūras līmeņa municipalitāti. 2002. gadā Fošaņai pievienotas Naņhajas un Šuņdes pilsētas kā Fošaņas rajoni. 2009. gadā Šuņde ieguva provinces tiešās pārvaldes apriņķa statusu un fiskālo neatkarību no Fošaņas.

Fošaņa bija viena no 2019. gada FIBA Pasaules kausa norises pilsētām.

## Atsauces

## Ārējās saites
Šaņtou

**Šaņtou** (, ) ir prefektūras līmeņa pilsēta Guandunas provincē Ķīnas dienvidos. Izvietojusies provinces austrumos pie Žundzjanas ietekas Dienvidķīnas jūrā. Robežojas austrumos ar Dzjejanu, bet ziemeļos — ar Čaodžou. Nozīmīga osta, viena no Ķīnas pirmajām speciālajām ekonomiskajām zonām un Guandunas austrumu ekonomiskais centrs.

## Vēsture
Senatnē bijis neliels zvejnieku ciems. Juaņu dinastijas laikā zināma kā Sjalina (廈嶺, *Xialing*). Ap 1574. gadu zināma kā Šašaņpina (沙汕坪, *Shashanping*). 17. gadsimtā šeit uzbūvēja tā saukto Šašaņtou lielgabalu un vietas nosaukumu saīsināja uz Šaņtou.

19. gadsimtā Šaņtou bija viena no tā sauktajām Tjaņdzjiņas līguma ostām, kurās Eiropas tirgotājiem bija atļauts tirgoties. Pilsētas tiesības piešķirtas 1919. gadā. 1930. gados pēc kravu apjoma Šaņtou osta bija trešā lielākā valstī.

Galvenās rūpniecības nozares ir pārtikas un ķīmiskā rūpniecība. Guiju piepilsēta zināma kā pasaulē lielākā elektronikas atkritumu savāktuve. 

Pilsēta atrodas mitrā subtropiskā klimata zonā. Gada vidējā temperatūra ir 21,5 °C un vidējais nokrišņu daudzums 1618 mm.

## Atsauces

## Ārējās saites
Miktacejvēži

**Miktacejvēži** (lat. *Mictacea*) ir augstāko vēžu perakarīdu virskārtas kārta. Šo kārtu pārstāv sešas sugas, kas dzīvo jūras dzelmē un alās, kas ir savienotas ar jūru vai okeānu.

## Apraksts
Tie ir sīki vēzīši 2,5 līdz 3 mm garumā. Atšķirībā no citu perakarīdu kārtu pārstāvjiem tiem nav karapaksa, taču ir labi attīstīts galvas vairogs, kurš ir saaudzis ar pirmo krūšu segmentu un no sāniem sedz mutes daļu. Tiem ir divzarainu antenulu pāris, bet otrā antena ir ar vienu zaru, kā arī viens žokļkāju pāris. Šīs kārtas pārstāvjiem ir arī marsūpijs un ir acu kātiņi, taču nav funkcionējošu redzes elementu.

Krūšu daļa ir ar pieciem divzarainu krūšu kāju pāriem, kas kalpo peldēšanai. Abdomens sastāv no sešiem segmentiem, kam ir nedaudz reducēti pieci pleopodu pāri, un kas nobeidzas ar vienu uropodu pāri un telsonu.

## Ekoloģija
Miktacejvēži tika atklāti 1000 m dziļumā Gajānas līcī (*Hirsutia bathyalis*), kā arī jūras alās (*Mictocaris halope*) Bermudu salās. Vēl divas sugas tika aprakstītas Bahamu salās un pie Austrālijas. No šīm sugām pazīstamākais ir *M. halope*. Tā ir pelaģiska suga, kas peld alās ar krūškāju eksopodītiem.

## Vēsture
Miktacejvēžiem līdzīgu organismu eksistenci vēl 1980. gados paredzēja Frederiks Šrams. Šos dzīvniekus neatkarīgi viens no otra 1985. gadā atklāja divas zinātnieku grupas. Tiklīdz tie uzzināja par līdzīgiem atklājumiem, tad vienojās darboties kopīgi un kopā aprakstīja jauno kārtu.

## Sistemātika
Kārta iekļauj sevī 2 dzimtas, 4 ģintis un 6 sugas:
;Hirsutiidae Sanders, Hessler & Garner, 1985
**[[Hirsutia bathyalis]]* Saunders, Hessler & Garner, 1985
**[[Hirsutia saundersetalia]]* Just & Poore, 1988
**[[Thetispelecaris remex]]* Gutu & Iliffe, 1998
**[[Thetispelecaris yurigako]]* Ohtsuka, Hanamura & Kase, 2002
**[[Montucaris distincta]]* Jaume, Boxshall & Bamber, 2006
;Mictocarididae Bowman & Iliffe, 1985
**[[Mictocaris|Mictocaris halope]]* Bowman & Iliffe, 1985

## Atsauces
Corona

**Corona** var būt:

* *[[Corona (alus)|Corona]]* — Meksikas alus zīmols;
* *[[Corona Australis]]* — zvaigznājs Dienvidu Vainags;
* *[[Corona Borealis]]* — zvaigznājs Ziemeļu Vainags.

## Skatīt arī
* Korona
* Koronavīruss
CHEOPS

***CHEOPS*** (no , "Citplanētu raksturošanas pavadonis") ir Eiropas Kosmosa aģentūras (*ESA*) un Šveices orbitālā observatorija.
*CHEOPS* paredzēta zināmo citplanētu raksturlielumu (masa, blīvums, sastāvs) noteikšanai. 
Tā ir *[[Cosmic Vision]]* programmas daļa. Observatorija orbītā tika palaista 2019. gada 18. decembrī.

Kosmisko aparātu izgatavoja *[[Airbus Defence and Space]]* Spānijas nodaļa uz *AstroSat-300* (*AstroBus-S*) platformas bāzes. 
Tā izmēri starta konfigurācijā ir 1.5 x 1.5 x 1.5 m. Pavadoņa starta masa ir 273 kg, derīgās kravas masa 58 kg.
Zinātniskais instruments ir optiskais Riči—Kretjēna teleskops ar 30 cm apertūru. Teleskops tika izgatavots Bernes Universitātē, tā daļas piegādāja no Itālijas, Beļģijas, Austrijas, Ungārijas, Vācijas un Apvienotās Karalistes.

*CHEOPS* tika palaista  08:54:20 *[[UTC]]* ar nesējraķeti *[[Soyuz-ST-A / Fregat-M]]* (lidojums *VS23*) no Gviānas kosmiskā centra. *CHEOPS* bija pavadoņa *[[COSMO-SkyMed Second Generation]]* (*CSG-1*) sekundārā krava; kopā ar to palaisti arī mazie pavadoņi *[[OPS-SAT]]*, *[[EyeSat]]*, *[[ANGELS]]*
Orbitālā observatorija tika ievadīta Saules sinhronajā orbītā aptuveni 715 km augstumā.

2020. gada aprīļa vidū *CHEOPS* sāka zinātniskos novērojumus.

## Atsauces

## Ārējās saites
* CHEOPS ESA 
* CHEOPS Bernes Universitāte 
* Soyuz Flight VS23 Arianespace 
* CHEOPS Gunter Dirk Krebs
Solar Orbiter

thumb|200px|''Solar Orbiter'' testēšanas modelis 2015. gadā. Priekšpusē karstuma vairogs.
***Solar Orbiter*** (***SolO***) ir Saules izpētes kosmiskais aparāts. Projektu vada Eiropas Kosmosa aģentūra (*ESA*) sadarbībā ar ASV Nacionālās aeronautikas un kosmosa administrāciju (*NASA*). Tā ir daļa no *[[Cosmic Vision]]* programmas. Zonde tika palaista 2020. gada februārī.

Ar *Solo* plānots veikt detalizētus iekšējās heliosfēras un topošā saules vēja mērījumus, kā arī veikt Saules polāro reģionu tuvus novērojumus, ko grūti izdarīt no Zemes.
Kosmiskais aparāts veiks novērojumus no ekscentriskas orbītas, Saulei pietuvojoties līdz 60 Saules rādiusiem jeb 0,284 astronomiskajām vienībām. Lidojuma laikā orbītas slīpums tiks palielināts līdz apmēram 25°.

Projekta kopējās izmaksas ir 1,5 miljardi ASV dolāru, skaitot gan *ESA*, gan *NASA* iemaksas.
*Solar Orbiter* pamata misija ir plānota 7 gadiem, bet to varēs pagarināt vēl par 3 gadiem.

## Lidojuma gaita
*Solar Orbiter* tika palaists  04:03 *[[Universālais koordinētais laiks|UTC]]* ar nesējraķeti *[[Atlas V/411]]* no Kanaveralas zemesraga Gaisa spēku stacijas starta laukuma *SLC-41*.

2020. gada jūnijā *Solar Orbiter* 76 miljonu kilometru attālumā no Saules uzņēma pirmos Saules attēlus; tie tika publicēti 16. jūlijā.

Aptuveni 3,5 gadu laikā kosmiskais aparāts vairākus Zemes un Veneras pārlidojumus, lai ar gravitācijas manevru palīdzību sasniegtu darba orbītu.

Pirmais Veneras pārlidojums notika 2020. gada 27. decembrī, vistuvāk pietuvojoties planētai 12:39 *UTC* 7500 km no mākoņu virsas.
2021. gada 27. novembrī zonde veica Zemes pārlidojumu.

2025. gada 18. februārī *Solar Orbiter* veica Veneras 4. pārlidojumu un atstāja Saules sistēmas orbītas plakni, mainot savu orbītu uz 17°. Misijas pirmie attēli un video no Saules dienvidpola tika uzņemti martā un publicēti 11. jūnijā. Šie ir pirmie attēli no Saules poliem, kas uzņemti ārpus ekliptikas plaknes.

## Skatīt arī
* *[[Parker Solar Probe]]*
* *[[Ulysses (kosmiskā zonde)|Ulysses]]*

## Atsauces

## Ārējās saites
* Solar Orbiter ESA
* Solar Orbiter Mission eoPortal
* METIS instrument National Institute for Astrophysics, Italian Space Agency
* Solar Orbiter collaboration NASA
* Solar Orbiter (SolO) Gunter Dirk Krebs
Mariboras Edvarda Rusjana lidosta

**Mariboras Edvarda Rusjana lidosta** () ir starptautiska lidosta Slovēnijas ziemeļaustrumos, 10 kilometrus uz dienvidiem no Mariboras centra. Viena no divām Slovēnijas starptautiskajām lidostām. 2019. gadā no lidostas nenotika regulāri pasažieru lidojumi.

Lidlauks šajā vietā darbojās no 1953. gada, 1976. gadā tika izbūvēts mūsdienu skrejceļš. Maksimālo pasažieru skaitu lidosta sasniedza 20. gadsimta deviņdesmitajos gados, kad to skaits sasniedza 85 000 gadā. 2012. gadā, investējot 15 miljonus eiro, tika uzcelts jauns pasažieru terminālis.

## Ārējās saites

*
E. Gulbja Laboratorija

**SIA "E. Gulbja Laboratorija"** ir Latvijā akreditēta privāta laboratorija, kas veic bioķīmiskus, mikrobioloģiskus, ķīmiskus, imunohematoloģiskus, hematoloģiskus, citoloģiskus, imunoloģiskus, biofizikālus, citoģenētiskus patoloģiskus no cilvēka vai dzīvnieka iegūtu materiālu izmeklējumus, ar mērķi nodrošināt slimību diagnostiku vai veselības novērtēšanu. Izmeklējamais materiāls (serums) tiek uzglabāts sasaldēts 1 mēnesi, lai varētu izmeklējumus turpināt. Laboratorijai ir 57 filiāles visos Latvijas novados. E. Gulbja Laboratorija ir dibināta 1993. gadā, akreditēta 2003. gada 12. septembrī.

Laboratorijas speciālisti sniedz arī konsultatīvos pakalpojumus. Analīžu rezultāti tiek uzglabāti datu bāzē.

## Atsauces
Sjameņa

**Sjameņa** (, ), agrāk zināma arī kā **Amoja**, ir prefektūras līmeņa municipalitāte Fudzjaņas provincē Ķīnas dienvidaustrumos; veido subprovinciālu administratīvu teritoriju. Izvietojusies provinces dienvidos Taivānas šauruma krastā. Robežojas rietumos ar Džandžou, bet ziemeļos un austrumos — ar Cjuaņdžou. Nozīmīga osta, viena no Ķīnas pirmajām speciālajām ekonomiskajām zonām.

## Vēsture
Sjameņa aizsākusies kā zvejnieku ciemats Sjameņas salā Fudzjanas piekrastē. Sunu dinastijas laikā attīstījusies kā osta. 1387. gadā, lai aizsargātu ostu pret pirātiem, uzbūvēts cietoksnis. No 16. gadsimta ostu intensīvi izmantoja Austrumindijas kompānija un citu Eiropas valstu tirgotāji. Pēc Kantonas sistēmas ieviešanas (paaugstinājās nodokļi) ārzemju tirgotāji Sjameņas ostu pārstāja lietot. Pēc Pirmā Opija kara beigām 1842. gadā Sjameņas osta atkal tika atvērta ārzemju tirgotājiem. Sjameņas osta tradicionāli bijis Ķīnas tējas tirdzniecības centrs.

1950. gados Sjameņa bija Taivānas šauruma krīzes centrā. Mazāk kā 10 km no pilsētas centra atrodas Ķīnas Republikas kontrolētā nocietinātā Dzjiņmeņas (Kinmenas) sala.

1980. gados Sjameņā tika izveidota viena no Ķīnas pirmajām speciālajām ekonomiskajām zonām. Sākotnēji zona aizņēma 2,5 km² Sjameņas salā, bet vēlākajos gados tika vairākkārt paplašināta un mūsdienās aizņem lielu daļu pilsētas administratīvās teritorijas — 1573 km².

1988. gadā Sjameņai tika piešķirts subprovinciālas pilsētas un speciālas plānošanas pilsētas statuss. 2006. gadā Sjameņa tika atzīmēta kā Ķīnas otra dzīvošanai piemērotākā pilsēta, bet 2011. gadā — Ķīnas romantiskākās atpūtas pilsēta.

Pilsēta atrodas mitrā subtropiskā klimata zonā. Gada vidējā temperatūra ir 20,7 °C un vidējais nokrišņu daudzums 1350 mm.

## Atsauces

## Ārējās saites
Latvijas Billijas Džīnas Kingas kausa komanda

**Latvijas Billijas Džīnas Kingas kausa komanda** ir Latvijas sieviešu tenisa komanda, kas piedalās Billijas Džīnas Kingas kausa sacensībās. Billijas Džīnas Kingas (līdz 2020. gadam Fed kauss) ir vissvarīgākās nacionālo komandu sacensības sieviešu tenisā, kas ir analogas Deivisa kausam vīriešiem.

## Vēsture
Latvija Billijas Džīnas Kingas kausā piedalās kopš 1992. gada. Savu labāko rezultātu šajā turnīrā Latvijas komanda sasniedza 1993. gadā, kad iekļuva Pasaules grupas astotdaļfinālā. Lai pirms 1992. gada spēlētu šajās sacensībās Latvijas tenisistēm vajadzēja iekļūt PSRS izlasē. To spēja tikai Larisa Neilande. Viņai pieder arī rekords — visvairāk uzvaru (38) Fed kausa dubultspēlēs. Tas sasniegts, spēlējot gan Latvijas, gan Padomju Savienības komandās.

## Rezultāti
### 1992–1999

### 2000–2009

### 2010-2019

### 2020-2029

## Komandas spēlētājas
(Stāvoklis uz: )

## Skatīt arī
* Billijas Džīnas Kingas kauss
* Latvijas Deivisa kausa komanda

## Atsauces

## Ārējās saites
* Fed kausa statistika — Latvija mājas lapā ''fedcup.com''
Jurijs Perevoščikovs

**Jurijs Perevoščikovs** (dzimis ) ir Latvijas ārsts, epidemiologs. Slimību profilakses un kontroles centra (SPKC) Infekcijas slimību riska analīzes un profilakses departamenta direktors. Kopš COVID-19 izplatīšanās dēļ izsludinātā ārkārtas stāvokļa viņš ir galvenais SPKC pārstāvis epidēmijas kontekstā un Krīzes vadības padomes dalībnieks.

Dzimis Rīgā, viņa tēvs bija inženieris, bet māte ekonomiste. Bērnību aizvadīja Kārļa Marksa ielā. Vecākais brālis mācījās par higiēnistu-epidemiologu un bieži stāstīja par medicīnu, kas ietekmēja Jurija profesijas izvēli. Pēc skolas pabeigšanas iestājās Medicīnas institūtā. Tā kā tolaik Rīgā nepasniedza epidemioloģiju, viņam 6 gadu garumā bija jāstudē to Ļeņingradā.

Šobrīd viņa epidemiologa stāžs ir 30 gadi.

Brīvajā laikā raksta grāmatas un nodarbojas ar fotografēšanu.

## Apbalvojumi
* Atzinības krusts, II šķira (2020)

## Atsauces
Upsālas Universitāte

**Upsālas Universitāte** (, ) ir 1477. gadā dibināta publiska universitāte Zviedrijas pilsētā Upsālā. Vecākā universitāte Skandināvijā, kas turpina savu darbību. Viena no tradīcijām bagātākajām universitātēm valstī, būtiski ietekmējusi Zviedrijas kultūras attīstību.

Universitāti pie Upsālas arhibīskapijas 1477. gadā ar bullu dibināja Romas pāvests Siksts IV. Universitāte nostiprinājās 17. gadsimta sākumā, kad to finansiāli atbalstīja karalis Gustavs II Ādolfs.

Universitātē ir 9 fakultātes (teoloģijas, tiesību, mākslas, valodu, sabiedrisko zinātņu, pedagoģijas, medicīnas, farmācijas, kā arī zinātnes un tehnoloģiju). Studenti, atkarībā no izcelsmes vietas, tradicionāli iedalās nācijās. Universitāte ir spēcīga dabas zinātņu jomā. Tā parasti ir starp pirmajām 120 universitātēm pasaules starptautiskajos reitingos.

Bijušo pasniedzēju un studentu vidū minami fiziķis Svante Arrēniuss (*Svante Arrhenius*, 1859—1927), ķīmiķis Jenss Jākobs Bercēliuss (*Jöns Jakob Berzelius*, 1779—1848), fiziķis Anderss Celsijs (Anders Celsius, 1701—1744), ANO ģenerālsekretārs Dāgs Hammaršelds (*Dag Hammarskjöld*, 1905—1961), rakstnieks Pers Lāgerkvists (*Pär Fabian Lagerkvist*, 1891—1974), dabaszinātnieks Kārlis Linnejs (*Carolus Linnaeus*, 1707—1778), fiziķis Andešs Jūnass Ongstrēms (*Anders Jonas Ångström*, 1814—1874), dramaturgs Augusts Strindbergs (*August Strindberg*, 1849—1912), teologs Emānuels Svēdenborgs (*Emanuel Swedenborg*, 1688—1772) un daudzi citi.

## Ārējās saites

*
Andrē Mišlēns

**Andrē Žils Mišlēns** (; 1853. gada 16. janvāris—1931. gada 4. aprīlis) bija franču rūpnieks, kurš kopā ar savu brāli Eduāru (1859–1940) 1888. gadā Francijas pilsētā Klermonferānā nodibināja *[[Michelin]]* uzņēmumu (*Compagnie Générale des Établissements Michelin*).

1900. gadā Andrē Mišlēns publicēja pirmo ''Michelin'' ceļvedi, kura mērķis bija veicināt tūrismu ar automašīnu, tādējādi atbalstot viņa riepu ražošanas uzņēmumu.

## Dzīvesgājums
1886. gadā 33 gadus vecais Andrē Mišlēns pameta veiksmīgu inženiera karjeru Parīzē, lai pārņemtu vectēva neveiksmīgo lauksaimniecības preču un tehnikas biznesu. 1832. gadā dibinātais *Michelin et Cie* pēc dibinātāja nāves bija uz maksātnespējas robežas. Mišlēnu vectēvs bija izveidojis uzņēmumu, kas pārdeva lauksaimniecības aprīkojumu un savdabīgu sortimentu no vulkanizētiem gumijas izstrādājumiem, piemēram, jostas, vārstus un caurules. Tiklīdz Andrē pārņēma uzņēmuma vadību, viņš pieņēma darbā savu jaunāko brāli Eduāru par uzņēmuma rīkotājdirektoru. Lai arī abi bija apņēmušies gūt panākumus biznesā, nevienam no brāļiem nebija iepriekšējas pieredzes preču tirdzniecībā un nojausmas, ar ko sākt.

1889. gadā kāds velosipēdists ar cauru riepu, kurš zināja *Michelin* uzņēmumu, vērsās pēc palīdzības pie Eduārda. Pārdurtas riepas tolaik bieži pārtrauca velosipēdistu braucienus uz vairākām stundām, kamēr tika pārlīmēta riepa. 1880. gadu beigās riteņbraukšana kļuva par populāru pārvietošanās un vaļasprieka veidu, lielā mērā pateicoties Džona Danlopa 1888. gada patentam par piepūšamo velosipēda riepu. Pirms Danlopa izgudrojuma velosipēdu riepas tika izgatavotas no cietas gumijas. Cietās gumijas riepas nenodrošināja labu saķeri un braukšana ar tām bija neērta. Pēc tam, kad nelaimīgais velosipēdists vērsās pēc palīdzības pie *Michelin*, Eduārs izrādīja lielu interesi par jaunajām pneimatiskajām riepām. Brāļi Mišlēni saprata, ka pēc pneimatiskajām riepām būs liels pieprasījums, ja vien varētu atrast veidu, kā ātrāk veikt remontu. Viņi sprieda, ka vispirms riepai jābūt viegli noņemamai no rata. Eduārs veica virkni eksperimentu un izstrādāja vairākus prototipus. 1891. gadā viņam tika piešķirts noņemamas riepas patents.

1898. gadā viņš kopā ar Ernestu Aršdekonu, Leonu Serpolē, Andrī de la Valetu, Žilu Vernu, Honorīnu de Viāns Morēls Vernu, Albēru de Dionu, Anrī de La Volku, Albertu Santušu-Dimonu un Anrī Dešu de la Mērtu nodibināja Francijas aeronautikas klubu.

Andrē un viņa brālis Eduārs 2002. gadā tika iekļauti Automobiļu slavas zālē Dīrbornā, Mičiganā.

## Atsauces

## Ārējās saites

* Andrē Mišlēns Automobiļu slavas zāles oficiālajā vietnē.
Kouvola

**Kouvola** () ir pilsēta Somijā. Kimenlākso reģiona administratīvais centrs. 2019. gadā pilsētā dzīvoja 83 149 iedzīvotāji. Pilsēta atrodas  attālumā no Helsinkiem. Pilsētā bāzējas hokeja klubs KooKoo, kas spēlē Somijas hokeja līgā.

## Sadraudzības pilsētas
Kouvolai ir sadraudzības attiecības ar šādām pilsētām:

*  Poltava, Ukraina
*  Balatonfīreda, Ungārija
*  Mīlheima, Vācija

## Atsauces

## Ārējās saites

*
* Mājaslapa
Lohja

**Lohja** () ir pilsēta Ūsimā reģionā, Somijā. 2018. gadā pilsētā dzīvoja 46 269 iedzīvotāji. Pilsēta atrodas netālu no Helsinkiem.

## Sadraudzības pilsētas
Lohjai ir sadraudzības attiecības ar šādām pilsētām:

* Vekše, Zviedrija
* Ringerike, Norvēģija
* Obenro, Dānija
* Skāgarstrenda, Islande
* Šātoraljaūjheļa, Ungārija

## Ārējās saites

*
* Mājaslapa
Porvo

**Porvo** (, ) ir pilsēta Ūsimā reģionā, Somijā. 2019. gadā pilsētā dzīvoja 50 345 iedzīvotāji. Pilsēta atrodas  attālumā no Helsinkiem.

## Sadraudzības pilsētas
Porvo ir sadraudzības attiecības ar šādām pilsētām:

*  Dalvika, Islande
*  Dinkelsbīle, Vācija
*  Hāmara, Norvēģija
*  Hankoka, Mičigana, ASV
*  Kameņa Pomorska, Polija
*  Lunda, Zviedrija
*  Viborga. Dānija
*  Vīmsi, Igaunija
*  Viljandi, Igaunija

## Cilvēki
Porvo dzimuši:

* Ādolfs Lindforss (1879—1959) — grieķu-romiešu cīkstonis
* Arturs Lindforss (1893—1977) — grieķu-romiešu cīkstonis
* Veine Vuori (1896—1940) — virsnieks
* Fredriks Jensens (1997) — futbolists

## Atsauces

## Ārējās saites

*
* Mājaslapa
Justes klosteris

**Justes klosteris** () ir 1402. gadā hieronimītu ordeņa dibināts klosteris Spānijas rietumos, Estremadurā. Pazīstams kā vieta, kur dzīves nogali pavadīja Spānijas karalis un Svētās Romas imperators Kārlis V. Šeit viņš pārvācās uz dzīvi pēc tam, kad Svētās Romas imperatora titulu bija nodevis savam brālim Ferdinandam I, bet Spānijas karaļa titulu - dēlam Felipem II, tā radīdams Hābsburgu Spānijas un Austrijas atzarus. Pēc nāves Kārli IV apglabāja šajā klosterī, tomēr viņa dēls Felipe vēlāk pārnesa imperatora pīšļus uz Eskorjalu.

Klostera komplekss cieta Napoleona karu laikā un pamazām sagruva. 1949. gadā tika sākti atjaunošanas darbi. Mūsdienās klosteris ir paulīniešu ordeņa rīcībā.


1806-1820,_Voyage_pittoresque_et_historique_de_l'Espagne,_tomo_I,_Vista_del_monasterio_de_Juste_(cropped).jpg
Palacio_Carlos_V_Yuste_04.TIF
Claustro_renacentista_del_monasterio_de_Yuste,_Cáceres.jpg
Monasterio_de_San_Jerónimo_en_Yuste.JPG


## Ārējās saites
*
Antona Malatinska stadions

**Antona Malatinska stadions** () ir futbola stadons Slovākijas pilsētā Tranavā, valsts rietumos. Stadions celts 1924. gadā, bet pilnībā renovēts no 2013. līdz 2015. gadam. Pēc skatītāju skaita otrs lielākais stadions valstī. Stadionā bāzējas futbola komanda *[[FC Spartak Trnava]]* un Slovākijas futbola izlase. 1998. gadā nosaukts futbolista un futbola menedžera Antona Malatinska vārdā.

## Ārējās saites

*
Seinejoki

**Seinejoki** () ir pilsēta Somijā. Dienvidpohjanmā reģiona administratīvais centrs. 2019. gadā pilsētā dzīvoja 63 366 iedzīvotāji. Pilsētā bāzējas futbola klubs SJK, kas spēlē *[[Veikkausliiga]]*.

## Sadraudzības pilsētas
Seinejoki ir sadraudzības attiecības ar šādām pilsētām:

*  Košalina, Polija
*  Šveinfurte, Vācija
*  Šoprona, Ungārija
*  Tanderbeja, Ontārio, Kanāda
*  Veļikijnovgoroda, Krievija
*  Džandžina, Ķīna

## Cilvēki
Seinejoki dzimuši:
* Mari Kiviniemi (1968) — politiķe
* Petri Kontiola (1984) — hokejists

## Atsauces

## Ārējās saites

*
* Mājaslapa
Belluno

**Belluno** (, , ) ir pilsēta Veneto reģionā, Itālijas ziemeļos pie Piaves upes. Atrodas aptuveni 100 km attālumā uz ziemeļiem no Veneto reģiona administratīvā centra Venēcijas. Belluno ir Belluno provinces administratīvais centrs un lielākā pilsēta. Belluno ir viena no piecpadsmit pilsētām, kas ietilpst Belluno Dolomītu nacionālajā parkā (*Dolomiti Bellunesi*). Pilsētas nosaukums ir cēlies no ķeltu valodas *belo-dunum*, kas latviešu valodā nozīmē — lieliskais kalns. Visticamāk pilsētas nosaukums ir saistīts ar tā atrašanos kalnu ielejā.

Pilsētā ir dzimuši divi Romas pāvesti — Gregors XVI un Jānis Pāvils I. Belluno 11. novembrī svin pilsētas patrona Svētā Mārtiņa dienu.
Rovigo

**Rovigo** () ir pilsēta Veneto reģionā, Itālijas ziemeļos pie Adidžes upes. Atrodas aptuveni 80 km attālumā uz dienvidrietumiem no Veneto reģiona administratīvā centra Venēcijas un 40 km attālumā no Padujas. Rovigo ir Rovigo provinces administratīvais centrs un lielākā pilsēta.

Pilsētā 26. novembrī tiek svinēta pilsētas patrona Svētā Bellinusa no Padujas diena.

## Sadraudzības pilsētas
*  Smiltene, Latvija

## Atsauces

## Ārējās saites
2020. gada Strade Bianche

**2020. gada ''Strade Bianche*** bija [[šosejas riteņbraukšana]]s viendienas sacensības, kas notika 1. augustā ar startu un finišu [[Sjēna|Sjēnā]] ([[Itālija|Itālijā]], [[Toskāna|Toskānā]]). Tā bija 14. reize, kad notika *Strade Bianche* sacensības un tās bija piektās sacensības [[2020. gada UCI Pasaules tūre]]s kalendārā.

Sacensībās uzvarēja beļģis [[Vauts van Ārts]] no **, kurš iepriekšējos divus gadus bija finišējis trešajā vietā, izšķirošo izrāvienu veicot 13 kilometrus pirms finiša.

Sākotnēji sacensības bija plānotas 7. martā. Jau nedēļu pirms sacensībām to norisi apdraudēja ar [[COVID-19 epidēmija]]s Itālijā ierobežošanu saistītie pasākumi. 4. martā *, * un ** komandas paziņoja, ka nepiedalīsies sacensībās koronavīrusa apdraudējuma dēļ. ** komanda paziņoja, ka nespēj nokomplektēt pilnu sastāvu, jo daļa komandas atrodas karantīnā [[Apvienotie Arābu Emirāti|Apvienotajos Arābu Emirātos]] pēc dalības [[2020. gada UAE Tour|*UAE Tour*]], kur sacensības tika pārtrauktas pēc koronavīrusa saslimšanas komandu personālā. 5. martā par lēmumu nestartēt līdz 23. martam paziņoja **.

Pēc Itālijas valdības 4. marta rīkojuma atcelt visus publiskos un sporta pasākumus līdz 3. aprīlim tika apsvērta sacensību pārcelšana uz vēlāku datumu. 5. martā organizatori paziņoja, ka gan vīriešu, gan sieviešu sacensības tiks pārceltas uz vēlāku datumu.

== Komandas ==
Tā kā šīs bija [[2020. gada UCI Pasaules tūre|UCI Pasaules tūres]] sacensības, visas 19 UCI *WorldTeam'' komandas tika ielūgtas, bet ielūgumu pieņēma 17 komandas. Papildus tika uzaicināta sešas UCI profesionālās kontinentālās komandas, veidojot 23 komandu pelotonu.

## Rezultāti

## Atsauces

## Ārējās saites

* 
*
2020. gada Milāna—Sanremo

**2020. gada Milāna—Sanremo** bija šosejas riteņbraukšanas viendienas sacensības, kas notika 8. augustā Itālijas ziemeļrietumos. Tā bija 111. reize, kad notikušas *[[Milāna—Sanremo]]* sacensības un tās bija astotās sacensības 2020. gada UCI Pasaules tūres kalendārā. Tās sākotnēji bija plānotas 21. martā, bet COVID-19 pandēmijas Itālijā dēļ tika pārceltas.

Sacensību norisi jau vairākas nedēļas iepriekš apdraudēja ar COVID-19 epidēmijas Itālijā ierobežošanu saistītie pasākumi.

Pēc Itālijas valdības 4. marta rīkojuma atcel visus publiskos un sporta pasākumus līdz 3. aprīlim tika apsvērta sacensību pārcelšana uz vēlāku datumu. 6. martā tika paziņots, ka sacensības pārceltas uz vēlāku datumu. Jaunais sacensību datums tika paziņots 5. maijā.

Sacensību maršruts tika mainīts no ierastā, jo vairāku piekrastes pilsētu vadība vasaras sezonas un pandēmijas apdraudējuma dēļ nevēlējās slēgt ceļus. Katras komandas dalībnieku skaits tika samazināts līdz sešiem pārstāvjiem.

## Komandas
Tā kā šīs bija UCI Pasaules tūres sacensības, visas 19 UCI *WorldTeam* komandas tika ielūgtas un dalība tām bija obligāta. Papildus tika uzaicināta astoņas UCI profesionālās kontinentālās komandas, veidojot 27 komandu pelotonu.

## Rezultāti

## Atsauces

## Ārējās saites

* 
*
Beibleidi

**"Beibleidi"** jeb ***Beyblade*** () ir vilciņu zīmols, galda spēle, kā arī anime seriāls. Pirmie Beibleidu zīmola vilciņi iznāca 1999. gadā. Beibleidi no citiem vilciņu brendiem atšķiras ar to, ka tiem iespējams viegli nomainīt detaļas, tādējādi dodot iespēju pielāgot tā izskatu. "Beibleida viesulis" () sērijas vilciņi izjūk kad atsitas pret citiem vilciņiem. Beibleidus iegriež ar īpašu iegriešanas mehānismu. Mehānisma apakšā uzstutē beibleidu, tad ar īpašu rāvējslēdzēju to iegriež un tad tas nokrīt spēles laukumā. 

Spēlējot galda spēli diviem vai vairāk spēlētājiem vienlaicīgi ir jāiegriež savi vilciņi un jānomet tie spēles laukumā. Spēlētāju vilciņi var sadurties viens pret otru bez ierobežojumiem. Uzvar tas spēlētājs, kura vilciņš paliek pēdējais griežoties. 2001. gadā iznāca anime seriāls ar tādu pašu nosaukumu. Tajā galda spēles spēlētāji sacenšas savā starpā ar vilciņiem, kurus apsēduši dažādi gari.
Metropolitēna līnija

**Metropolitēna līnija** () ir Londonas metro līnija no Oldgeitas Sitijā uz rietumiem — ziemeļrietumiem. Ar violetu krāsu apzīmētā 67 kilometrus garā līnija ekspluatācijā nodota 1863. gadā, un ir vecākā metro līnija pasaulē. Tomēr vissenākā šīs līnijas daļa, kura tika ekspluatēta ar tvaika lokomotīvēm kā Metropolitēna dzelzceļa daļa starp Padingtonas un Faringdonas stacijām, mūsdienās vairs neietilpst šajā līnijā. Metropolitēna līnija ir viena no divām Londonas metro līnijām, kura iestiepjas ārpus Lielās Londonas. Līnijā ir 34 stacijas, no kurām tikai 9 atrodas pazemē.

## Ārējās norādes

*
Platais

**Platais** var būt:

* Jānis Platais (1959) — latviešu ekonomists;
* Imants Platais (1952) — latviešu astrofiziķis.
Vilciņš (rotaļlieta)

thumb|250px|Vilciņš ar svārpsta rokturi
**Vilciņš** ir rotaļlieta, kuru iespējams iegriezt, tādējādi uzsākot rotāciju, kas turpinās ilgu laiku. Pastāv dažādi vilciņu tipi ar dažādām iegriešanas metodēm. Dažus vilciņus var iegriezt ar parastu pirkstu kustību vai auklas pavilkšanu, bet citus var iegriezt, izmantojot īpašu mehānismu. Mehānismi var būt gan iekšēji, gan atsevišķi. Latvijā populārs vilciņa tips ir ar iebūvētu svārpsta mehānismu, bet kopš 2000. gada populārs ir kļuvis arī beibleidu zīmola vilciņš.

## Ārējās saites
Džunšaņa (pilsēta)

**Džunšaņa** (, ) ir prefektūras līmeņa municipalitāte Guandunas provincē Ķīnas dienvidos, viena no Pērļu upes deltas aglomerācijas pilsētām. Izvietojusies provinces dienvidos. Robežojas rietumos ar Dzjanmeņu, ziemeļos — ar Fošaņu, austrumos — ar provinces galvaspilsētu Guandžou, bet dienvidos — ar Džuhai. Džunšaņa ir mūsdienu Ķīnas valsts «tēva» Suņa Džunšaņa dzimtais apvidus un nosaukta viņa vārdā.

## Vēsture
Tanu dinastijas laikā mūsdienu Džunšaņas apvidus piederēja Dunguaņas apriņķim un bija nozīmīga jūras sāls ieguves vieta. 1082. gadā tika uzcelta nocietināta **Sjanšaņas** (香山; *Xiāngshān*) apmetne. 1152. gadā pārveidota par apriņķi. Cjinu dinastijas laikā tika uzbūvēti dambji un uz alūvija augsnēm ierīkotas jaunas lauksaimniecības zemes. Sjinhai revolūcijas laikā Sjanšaņa bija viena no pirmajām atbrīvotajām teritorijām. 1925. gadā pēc Suņa Džunšaņa nāves Sjaņšaņa tika pārdēvēta viņa vārdā un jorojām ir viena no retajām Ķīnas pilsētām, kas nosaukta cilvēka vārdā. Pilsētā ir Suņa Džunšaņa muzejs.

1983. gadā Džunšaņai tika piešķirts apriņķa pilsētas statuss Fošaņas prefektūrā, bet 1988. gadā Džunšaņa kļuva par prefektūras līmeņa pilsētu.

Vēsturiski galvenā saimniecības nozare ir lauksaimniecība — audzē rīsus, līčijas, banānus un cukurniedres.

Galvenās rūpniecības nozares ir mēbeļu ražošana, sadzīves elektroiekārtas, tekstilrūpniecība un pārtikas rūpniecība.

## Atsauces

## Ārējās saites